CELEX: 31999R2703
Language: sl
Date: 1999-12-14 00:00:00
Title: Uredba Sveta (ES) št. 2703/1999 z dne 14. decembra 1999 o spremembi Uredbe (ES) št. 2596/97 o podaljšanju obdobja, predvidenega v členu 149(1) Akta o pristopu Avstrije, Finske in Švedske

Pomembno pravno obvestilo

|

31999R2703

Uradni list L 327 , 21/12/1999 str. 0011 - 0011

		Uredba Sveta (ES) št. 2703/1999z dne 14. decembra 1999o spremembi Uredbe (ES) št. 2596/97 o podaljšanju obdobja, predvidenega v členu 149(1) Akta o pristopu Avstrije, Finske in ŠvedskeSVET EVROPSKE UNIJE JEob upoštevanju Akta o pristopu Avstrije, Finske in Švedske, in zlasti člena 149(2) Akta,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Drugi odstavek člena 1 Uredbe (ES) št. 2596/97 [3] podaljšuje do 31. decembra 1999 obdobje, v katerem se lahko sprejmejo prehodni ukrepi glede zahtev po vsebnosti maščobe v mleku, namenjenem prehrani ljudi na Finskem in Švedskem; težav pri prilagajanju predpisom Skupnosti, ki so povzročile potrebo po teh prehodnih ukrepov, ni bilo mogoče rešiti pred 31. decembrom 1999;(2) Zato je treba uporabiti možnost, ki jo omogoča Akt o pristopu iz leta 1994 za podaljšanje zadevnega obdobja; primerno se zdi dodatno obdobje štirih let;(3) Potreben je tudi vmesen pregled napredka, ki so ga naredile navedene države članice pri uporabi predpisov Skupnosti,SPREJEL NASLEDNJO UREDBO:Člen 1V členu 1 Uredbe (ES) št. 2596/97 se drugi odstavek nadomesti z naslednjim:"Vendar pa se glede na zahteve v zvezi z vsebnostjo maščob v mleku za prehrano ljudi, proizvedenim na Finskem in Švedskem, obdobje podaljša do 31. decembra 2003.Finska in Švedska obvestita Komisijo pred 31. decembrom 2001 o ukrepih, sprejetih v zvezi s prilagajanjem predpisom Skupnosti. Na tej podlagi Komisija Svetu predloži poročilo o napredku, ki so ga naredile zadevne države članice."Člen 2Ta uredba začne veljati 1. januarja 2000.Ta uredba je v celoti zavezujoča in se neposredno uporablja v vseh državah članicah.V Bruslju, 14. decembra 1999Za SvetPredsednikK. Hemilä[1] UL C 342, 30.11.1999, str. 35.[2] Mnenje podano dne 2. decembra 1999 (še neobjavljeno v Uradnem listu).[3] UL L 351, 23.12.1997, str. 12.--------------------------------------------------